[{"text_idx": "#000000", "text": "Posedanto de : C\u0302iu movado suferas pro egooj kaj manko de kunlaboremo"}, {"text_idx": "#000001", "text": "Posedanto de la domajnoj , esperanto.info kaj esperanto.tw, en Germanio log\u0302anta usonano Steve Cobb rakontis en intervjuo al kunredaktoro de Libera Folio, Grigorij Arosev, kiel li sukcesis akiri la domajnojn, pri sia sperto rilate pluvendon, administradon kaj distribuadon de la funkcioj de la retejoj. \u201cNi esperantistoj ne sukcesas allogi neesperantistojn pro nia alia, nepraktika pensmaniero\u201d, \u2013 diras Cobb."}, {"text_idx": "#000004", "text": "Mi antau\u0306enpus\u0302as Esperanton c\u0302ar g\u0302i estas eleganta (malgrau\u0306 la difektoj), ne pro iu ajn alia ideologio. Dau\u0306re iritas min, ke mi trovis Esperanton tre hazarde, kaj ke la plejmulto de la homoj neniam au\u0306dos pri g\u0302i. Mi miras, ke Esperanto ne pli videblas, kaj ne videblas pli alloge. En la Esperantomovado mi antau\u0306e faris varbilojn, plej sukcese la unuajn normalajn s\u0302nurojn por noms\u0302ildoj en arang\u0302oj. Mi mendis la Esperantan eldonon de la c\u0302arma libro La Aventuroj de Jonathan Gullible, belege tradukita de Evgenija Amis (antau\u0306a redaktisto de Kontakto) kaj eldonita de Impeto. Mi posedas la domajnojn , esperanto.info, esperanto.tw, kaj, g\u0302is antau\u0306 unu jaro, esperanto.co. Mi longe miris pro la potencialo de la interreto interligi kaj povigi esperantistojn; s\u0302ajne g\u0302i savis la movadon."}, {"text_idx": "#000005", "text": "En mia alia vivo mi agas pri homaj rajtoj, nuntempe pri la reformo de balotsistemoj, c\u0302efe en Usono."}, {"text_idx": "#000006", "text": "Kio estas la historio pri la ac\u0302etoj de la supremenciitaj \u201cesperanto\u201d-domajnoj? Kiel vi sukcesis ac\u0302eti ilin? Kiel vi volis/volas ilin utiligi?"}, {"text_idx": "#000007", "text": "\u2013 Mi ac\u0302etis antau\u0306 pli ol dek jaroj en septembro 2008, post longaj negocoj kun la tiama posedanto. Li ne estis esperantisto, li ne tre fidis kaj ne tre estimis esperantistojn post jaroj da neseriozaj klopodoj persvadi lin fordoni sian domajnon. Esperanto.info mi akiris antau\u0306e, mi ne memoras precize. Longe g\u0302enis min, ke en la c\u0302efaj domajnoj kun la vortoj \u201cesperanto\u201d mankis bona Esperanta enhavo, kaj en la domajnoj de la c\u0302efaj Esperantaj retejoj mankis la vorto \u201cesperanto\u201d. Hontinda afero."}, {"text_idx": "#000008", "text": "Mi havis la g\u0302eneralan ideon, ke Esperanto.info estu por informo pri la lingvo, estu por komerco, esperanto.net estu socia reto, kaj estu por organizoj. La posedantoj de la aliaj domajnoj ne akordis kun mi, do mi kunlaboris kun [la nuna redaktoro de la UEA-revuo \u201cEsperanto\u201d] Dima S\u0302evc\u0302enko por fari la retejojn de kaj esperanto.info. Fakte, mi ne kunlaboris: c\u0302e Dima faris c\u0302ion, kune kun sia edzino Anna Striganova, kaj c\u0302e esperanto.info Judith Meyer ankau\u0306 partoprenis. Mi simple provizis ilin per la domajnoj. Fakte, tio estas mia filozofio por la c\u0302efaj Esperantaj domajnoj: ili tro gravas por esti okupitaj de nur unu homo au\u0306 mallarg\u0302a grupo. En mia rolo kiel gardisto, mi provizas per subdomajnoj diversajn grupojn kaj projektojn, se ili havas bonan, kongruan celon. Ekzemple, c\u0302e Georg Ja\u0308hnig faris Esperanto-kurson lau\u0306 la Zagreba metodo."}, {"text_idx": "#000010", "text": "\u2013 Mi havis multe da ideoj \u2013 ili ne povis c\u0302iuj realig\u0302i plene. Sed la c\u0302efaj jes, almenau\u0306 por kelkaj jaroj. Surbaze de la populara enhav-mastruma sistemo (EMS) Drupal 6, tradukita en Esperanton, Dima S\u0302evc\u0302enko kreis c\u0302e la la socian reton \u201cNia Komunumo\u201d \u2013 nur kun la helpo de Anna Striganova kaj eble 3 000 eu\u0306roj de mi. La servilo kostis eble 1000 eu\u0306rojn jare \u2013 malmulte por organizo, sed multege el la pos\u0302o de paro da junaj rusoj."}, {"text_idx": "#000011", "text": "La retejo funkciis pli ol 8 jarojn \u2013 de 2010 g\u0302is 2018, kaj c\u0302e la fino havis c\u0302. 5000 uzantojn. G\u0302i estis sufic\u0302e aktiva: c\u0302iutage au\u0306 preskau\u0306 aperis novaj blogaj\u0302oj. Lau\u0306 kutimaj normoj, sukcesis, sed povas diri nur S\u0302evc\u0302enko, c\u0302ar li enmetis la fortostrec\u0302on. Sed ke g\u0302i fine ne estis plu tenebla, tio estas malsukceso. Kion faras aliaj kun siaj rimedoj, tio estas ilia afero, sed jes, mi respondecas pri la miaj."}, {"text_idx": "#000012", "text": "C\u0302iuj havas siajn celojn, kaj kialojn. Kiel mi diris, mi antau\u0306enpus\u0302as Esperanton c\u0302ar g\u0302i belas, sed mi devas agnoski duan kialon: instigas min, ke Esperanto ofte estas mokata. Mi ne menciu Esperanton en la laborejo. Kiam mi diras, ke mi parolas Esperanton, oni malofte reagas pozitive. Ni c\u0302iuj konas la tipajn reagojn, kaj ni c\u0302iuj havas niajn kutimajn respondojn. Pli facilus trakti tian mokadon se ni povus ne argumenti, sed montri. Mia plej efika respondo estas ludi Esperantan muzikon, sed tio ne c\u0302iam eblas. Bonus havi pli da altkvalitaj libroj por montri, sed pro la prezoj de libroservoj mi miras ke iu ac\u0302etas ion ajn. Mi malfacile kredas, ke la prezoj maksimumigas profiton, sed ili certe ne maksimumigas distribuadon."}, {"text_idx": "#000013", "text": "Do, pro tiuj du kialoj mi havis triopon da celoj:\n\u2013 antau\u0306enpus\u0302i Esperanton, pri kiu malmultaj ec\u0302 au\u0306dis,\n\u2013 plialtigi la publikan aspekton de Esperanto, ke g\u0302i estu estiminda,\n\u2013 fari komunajn rimedojn por faciligi la kreadon de bonaj retejoj."}, {"text_idx": "#000014", "text": "Aspekto de la c\u0302efpag\u0302o de (stato je la 11.02.2019)"}, {"text_idx": "#000015", "text": "Por atingi la celojn mi havis unu solvon: modernan retejon kun la vorto \u201cesperanto\u201d en la domajno, kies teknologio kaj teamo povus subteni aliajn retejojn. La unua pas\u0302o estis la domajno. Fakte, mi negocis por , atendante ke g\u0302in ac\u0302etos UEA. La posedanto finfine konsentis pri prezo de 7000 usonaj dolaroj plus tri postuloj (ekzemple retpos\u0302tadreso), tio estas nekredeble favoraj kondic\u0302oj. Sed UEA ne interesig\u0302is. Ili diris, ke la prezo tro altas (malgrau\u0306 mia oferto de 2000 dolaroj), ke ili jam havas domajnon, kaj ke ili ne povas garantii plenumi la postulojn. Mi miregis. Ni esperantistoj ne sukcesas allogi neesperantistojn pro nia alia, nepraktika pensmaniero."}, {"text_idx": "#000017", "text": "La tria pas\u0302o estis konstruado de la retejo. Ec\u0302 surbaze de EMS la laboro estis enorma, kaj Dima S\u0302evc\u0302enko ne estas programisto. Vere mirinde, ke li kaj Anna Striganova tion faris duope. La lasta pas\u0302o estis allogi teamon por subteni kaj kreskigi la retejon, kaj c\u0302i tie, kompreneble, aperis problemoj. Nek S\u0302evc\u0302enko nek precipe mi bone kontaktumas au\u0306 konstruas teamojn. Ni ne sukcesis allogi pli da kunlaborantoj por konstrui pli c\u0302e la retejo, nek monigi la retejon kaj dungi helpon. Estas nereale atendi, ke granda softvara programo funkcios eterne surbaze de individua heroado. Drupal 7 aperis, kaj Drupal 8 \u2013 Drupal 6 ne plu estis subtenata. G\u0302isdatigi la retejon postulus enorman forton, kaj Dima S\u0302evc\u0302enko jam havas aliajn interesojn kaj respondecojn."}, {"text_idx": "#000018", "text": "Okazis la atendita fino: Drupalgeddon, serioza truo en la sekureco de Drupal. Ni devis au\u0306 g\u0302isdatigi g\u0302in au\u0306 mals\u0302alti la retejon, kaj ni elektis la duan. Tiaj truoj ekzistas en c\u0302iu softvaro, kaj finfine hakistoj malkovras kaj ekspluatas ilin. Drupal fakte estas bone preta, kun sia sekureca teamo, sed ankau\u0306 la subtenistoj de retejoj devas esti pretaj; al ni ne sufic\u0302is la rimedoj."}, {"text_idx": "#000019", "text": " montris, ke granda socia reto povas esti farita malmultekoste kun malmulte da hompovo. Krome g\u0302i montris, ke retejo bezonas teamon, c\u0302u volontulan c\u0302u pagatan. Ni fakte havis malgrandan grupon da drupalistoj, ekzemple Joan Catala\u0300 , kiu faris surbaze de Drupal la retejojn Pasporta Servo (jam antau\u0306a versio) kaj Klaku, sed iliaj retejoj havis similajn sortojn. Esperanto.de ankorau\u0306 uzas Drupal. Mi ne plu sekvas tiujn aferojn, sed lau\u0306 mia scio la Esperanta komunumo neniam interkonsentis pri komunaj iloj kaj rimedoj. Probable tio jam ne eblas, c\u0302ar teknologioj kaj iloj multoblig\u0302as."}, {"text_idx": "#000020", "text": "Nun \u201cesperanto\u201d-retejoj funkcias nur c\u0302e la domajno \u201c.net\u201d. La ceteraj \u2012 .info, .com kaj .org fakte estas malaperintaj. C\u0302u tio ne estas en si mem diagnozo por la movado?"}, {"text_idx": "#000021", "text": "\u2013 Bonaj Esperanto-domajnoj gravas, sed pli gravas bonaj Esperantaj retejoj. Ili ekzistas (ekz. la landaj retejoj esperanto.co kaj esperanto.de), sed c\u0302u ili sufic\u0302as? Eble iu faru c\u0302iujaran premion kiel la Webbys. Taksi Esperanto-retejojn lau\u0306 kriterioj (ekz. graveco, funkciado, uzebleco, beleco, kreemo), en diversaj kategorioj (ekz. landaj organizoj, komunikado, komerco, arto). Ke la komuna kalendaro de Esperantaj eventoj dau\u0306re restas statika pag\u0302o profunde kas\u0302ita sub la demajno eventoj.hu... Mi miras. Certe restas ebloj por plibonigi la virtualan Esperantion."}, {"text_idx": "#000022", "text": "Aspekto de la c\u0302efpag\u0302o de esperanto.info (stato je la 11.02.2019)"}, {"text_idx": "#000023", "text": "Pri la c\u0302efaj domajnoj, jes, malg\u0302oja afero. Esperanto.net s\u0302ajnas esti nur kelkaj belaj pag\u0302oj, ke estu iu memorebla domajno por disdoni bazan varbmaterialon al neesperantistoj en ilia lingvo. Tio estas bezonata, sed ne tre impona. Esperanto.net estas administrata de UEA, kiu vers\u0302ajne havas rimedojn. estis tre ambicia \u2013 vi povas kompari g\u0302ian amplekson nur kun Lernu kaj G\u0302angalo, sed g\u0302i ne plu funkcias, kaj ne estas planoj por ekfunkciigi g\u0302in au\u0306 Esperanto.info... Malbone. Sed memoru: g\u0302is mi ac\u0302etis la domajnojn, ili apartenis ne al samideanoj. Pri mi ne scias, kion pensas nun Trio, mia samlandano el Kalifornio. Mi priparolis la temon kun li antau\u0306 pli ol jardeko, sed ne trovis komunan lingvon."}, {"text_idx": "#000026", "text": "\u2013 La aplikaj\u0302oj multoblig\u0302as kaj kreskas, sed c\u0302u la retejoj gravecon perdas? La multe kreskinta valoro de la domajnoj sugestas alian respondon. Kiom da aplikaj\u0302oj vi vere uzas? S\u0302ajnas al mi, ke mi uzas dekoble pli da retejoj ol aplikaj\u0302oj. Foje mi uzas ambau\u0306 versiojn de unu fonto de informo, kiel Facebook."}, {"text_idx": "#000027", "text": "Kiajn aplikaj\u0302ojn kaj retejojn bezonas la movado? En kiuj kazoj estu retejo, aplikaj\u0302o, au\u0306 ambau\u0306? En kiuj kazoj estu aparta Esperanto-versio? Certe por kelkaj funkcioj (ekz. mesag\u0302iloj) ni uzos aplikaj\u0302ojn, kaj g\u0302eneralajn. Mi interesig\u0302us ekscii per demandaro kio, lau\u0306 la movado, mankas, kaj kion ni bezonos en la estonteco."}, {"text_idx": "#000028", "text": "Mi log\u0302as en Berlino, kie samideanoj kreas eventojn en Facebook, sed esperanto.de, esperanto.berlin, kaj esperanto.land c\u0302iuj viglas. Mi ofte uzas (kaj g\u0302ian aplikaj\u0302on), sed ne por Esperanto. Mi volus au\u0306di la sperton de aliaj. C\u0302u ni c\u0302iuj uzu nur Facebook, au\u0306 c\u0302u restos loko por apartaj sociaj retoj por landoj (ekz. VK en Rusio), organizoj (ekz. InterNations por eksterlandanoj), au\u0306 roloj (ekz. LinkedIn por laboro)? Lau\u0306 mi, la estonteco estas pli ol la FB-aplikaj\u0302o. Almenau\u0306 tiel esperas."}, {"text_idx": "#000029", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000030", "text": "La komitato de TEJO eksigis estraranon"}, {"text_idx": "#000031", "text": "Nova Direktivo de EU pri kopirajto povos damag\u0302i minoritatajn lingvojn"}, {"text_idx": "#000032", "text": "Eblaj kunlaborontoj pri tiaj aferoj estas la kamaradoj de "}, {"text_idx": "#000036", "text": "El la vasta temaro, tusxita en la artikolo, vi elektis la plej aktualan kaj gravan \ud83d\ude42"}, {"text_idx": "#000039", "text": "Se oni komprenas la esprimon \"ichisto\" pli ghenerale tiel, ke ghi nomas homon, kiu opinias, ke necesas iu vira sufikso analoga al \"-in'\", tiam Steve Cobb nepre povas esti farighinta ichisto en 1987 \u2013 almenau teorie, char:\nEn 1980 aperis en \"Sendependa novajhletero 'Sekso kaj Egaleco' Numero 2 Aprilo 1980\", p. 21, la teksto \"Junulo atentigis min, ke devus esti vira sufikso egala al 'in' ...\":"}, {"text_idx": "#000042", "text": "Tamen, partopreno de Esperanto-kurso havu prioritaton."}, {"text_idx": "#000043", "text": "c\u0302i tuja fermo estas la plej facila afero? Nun g\u0302i estas nura domajno, c\u0302iuj blogeroj estas perditaj... sed kulpas la uzantoj, kiuj ne helpas, ec\u0302 se tiu helpo ne estis petita. Kompreneble, ne c\u0302iam respondeculoj kulpas pri c\u0302io, sed ankau ne \"neniam\"."}, {"text_idx": "#000045", "text": "Mi komprenis, ke estas bone, ke tiaj centraj domajnoj ne apartenu al neesperantistoj. Sed mi ne jam bone komprenis la ideon por la uzmaniero de ili. C\u0302u lau\u0306 vi prefere c\u0302iuj Esperanto-TTT-ejoj estu subdomajnoj de tiaj centraj domajnoj? C\u0302u ekz-e Libera folio ekzistu kiel subdomajno de esperanto.net?"}, {"text_idx": "#000046", "text": "Mi ec\u0302 iom g\u0302ojas, ke UEA ne transprenis , c\u0302ar ja ekzistas aliaj tutmondaj E-asocioj, E-iniciativoj ktp., kiuj ne estas subfakoj de UEA. La Esperantoparolantaro ne havas centran strukturon. G\u0302i ne havas g\u0302in ankau\u0306 pro tio, ke ni ne havas centrajn kursojn, sed c\u0302ar c\u0302iu c\u0302iam c\u0302iel povas eklerni kaj poste fari meminiciative, kion li volas. Simile ne ekzistas unu centra domajno english.info au\u0306 simile."}, {"text_idx": "#000048", "text": "Mi konsentas kun la opinio de Sebastiano ke domajno-nomoj ne estas la plej grava punkto. Evidente Esperantujo sukcesas kreski en plej diversaj terenoj danke al la granda diverseco de reta enhavo en kaj pri Esperanto. Tiu trovighas che , che , che , kaj multaj aliaj eksterkomunumaj retejoj. Multaj informoj kaj novajhoj pri Esperanto trovighas che gazetaj kaj retgazetaj retejoj."}, {"text_idx": "#000049", "text": "Mi aliflanke ankau bone komprenas la pripensadon de Steve ke domajnoj kun Esperanto-nomoj estas bonaj kaj mi kompreneble shatis elekti kaj poste akiris esperanto.land sekve de afablega instigo de Steve. Denove dankegon!"}, {"text_idx": "#000050", "text": "Mi kelkfoje komparis la kvaliton de la enhavo kaj de la tekniko de la diversaj retejoj kun Esperanto-tekstoj. Shajnas al mi ke la eksterkomunumaj retejoj funkcias pli bone rilate la teknikon. Iel komprenebla afero, char retejo kun centmilionoj da uzantoj kiel youtube povas investi pli en bonan teknikon ol Esperanto-retejo kun plej maksimume eble cent mil uzantoj. Do ni antauvideble perdas la konkuradon pri bona teknika kvalito, en niaj propraj retejoj."}, {"text_idx": "#000051", "text": "Solvoj eble povas esti, ke ni kunuzas la teknikon de aliaj. Au ke niaj retejoj havas malmultan teknikon kaj chefe pludirektas al aliaj retejoj. Oni povas ekzemple revi pri Esperanto-retejo, kiu kunigas la Esperanto-enhavon de youtube pludirektante tien kaj kie eble uzantoj prijughas ghin. Ne estas tro granda plezuro, ke la youtube-relomendoj daure proponas amason da ne-Esperantajhoj."}, {"text_idx": "#000054", "text": "\"Vers\u0302ajne estas diagnozo iom pri la movado, iom pri ties posedantoj\".\nLa frazo estas tute klara kaj la kompreno de Jovana estas g\u0302usta. Se Steve (au\u0306 vi kiu verkis la artikolon) celis diri \"Vers\u0302ajne estas diagnozo iom pri la movado, iom pri la posedantoj de movadaj retejoj\", vi estus devinta skribi ion tian."}, {"text_idx": "#000056", "text": "> egooj kaj manko de kunlaboremo"}, {"text_idx": "#000061", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000062", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000065", "text": "Alig\u0302i al 400 aliaj abonantoj"}]